*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2011. gada 20. decembra noteikumos Nr. 971 "Valsts zemes dienesta nolikums"**

Izdoti saskaņā ar

Valsts pārvaldes iekārtas likuma

16. panta pirmo daļu

Izdarīt Ministru kabineta 2011. gada 20. decembra noteikumos Nr. 971 "Valsts zemes dienesta nolikums" (Latvijas Vēstnesis, 2011, 202. nr.; 2012, 35. nr.; 2014, 155. nr.) šādus grozījumus:

1. Izteikt 1. punktu šādā redakcijā:

"1. Valsts zemes dienests (turpmāk – dienests) ir tieslietu ministra padotībā esoša tiešās pārvaldes iestāde."

2. Papildināt noteikumus ar 3.3.1 apakšpunktu šādā redakcijā:

"3.3.1 nekustamā īpašuma tirgus cenu un nomas maksas uzskaite un analīze un nekustamā īpašuma cenu līmeņa noteikšana;".

3. Izteikt 3.7. apakšpunktu šādā redakcijā:

"3.7. administratīvo teritoriju un novada teritoriālā iedalījuma vienību robežu uzturēšana Valsts adrešu reģistra informācijas sistēmā un publicēšana dienesta tīmekļvietnē;".

4. Svītrot 3.21. apakšpunktu.

5. Izteikt 3.24. apakšpunktu šādā redakcijā:

"3.24. priekšlikumu sagatavošana un iesniegšana Tieslietu ministrijā projektu un viedokļu veidā par ārējo normatīvo aktu, attīstības plānošanas dokumentu, Ministru kabineta rīkojumu, Ministru kabineta sēdes protokollēmumu, informatīvo ziņojumu un citu dokumentu projektiem atbilstoši dienesta kompetencei;".

6. Izteikt 5. punkta otro teikumu šādā redakcijā:

"Teritoriālās struktūrvienības, to darbības teritorijas un atbildības sadalījumu nosaka ģenerāldirektors."

7. Izteikt 8. punktu šādā redakcijā:

"8. Teritoriālās struktūrvienības vadītājs, pildot likuma "Par zemes reformas pabeigšanu lauku apvidos" 16. panta otrās daļas 2. punktā noteikto uzdevumu un citos normatīvajos aktos zemes reformas jomā noteiktajos gadījumos, izdod administratīvos aktus un ir atbildīgs par to tiesiskumu un lietderību."

8. Papildināt noteikumus ar 12.1 punktu šādā redakcijā:

"12.1 Dienestu kasācijas instances tiesā civillietā pārstāv ģenerāldirektors, ģenerāldirektora vietnieks, Juridiskā departamenta direktors vai tā daļas vadītājs."

9. Papildināt noteikumus ar 17. un 18. punktu šādā redakcijā:

"17. Šo noteikumu 3.16. apakšpunkts ir spēkā līdz 2022. gada 30. jūnijam.

18. Grozījumi šo noteikumu 3.7. apakšpunktā, kas paredz administratīvo teritoriju un novada teritoriālā iedalījuma vienību robežu uzturēšanu Valsts adrešu reģistra informācijas sistēmā un publicēšanu dienesta tīmekļvietnē, un 8. punktā, kas paredz, ka teritoriālās struktūrvienības vadītājs, pildot likuma "Par zemes reformas pabeigšanu lauku apvidos" 16. panta otrās daļas 2. punktā noteikto uzdevumu un citos normatīvajos aktos zemes reformas jomā noteiktajos gadījumos, izdod administratīvos aktus un ir atbildīgs par to tiesiskumu un lietderību, stājas spēkā 2021. gada 1. jūlijā."

Ministru prezidents Arturs Krišjānis Kariņš

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs